Vetle Sjåstad Christiansen

Vetle Sjåstad Christiansen (født 1992) er en norsk skiskytter og langrennsløper. 

Han er født på Geilo, men er bosatt i Oslo. Han er barnebarn av alpinisten Asle Sjåstad og storebror til freestyleutøveren Tiril Sjåstad ChristiansenEuropamester med røtter i Tvedestrand og yngre bror av programlederen Pia Rivelsrud.Merittert skifamilie  Dagens Næringsliv 

Han ble verdensmester da han var med på de norske lagene som vant mix-stafett og stafett under VM i skiskyting 2019 i Östersund. Han gikk ankeretappen på Norges lag som ble verdensmester på stafett under VM i skiskyting 2021 i Pokljuka. Han ble olympisk mester da han som ankermann avgjorde på stafetten i Vinter-OL 2022 i Beijing, hvor han også tok bronsemedalje på fellesstarten.

 Karrière 
Han vant 5 km fri teknikk ved Hovedlandsrennet på Steinkjer i 2007, i  15-årsklassen.Langrenn.com – Hovedlandsrenn 2007 Lørdag – Fri teknikk Han ble juniornorgesmester i sprintlangrenn, han vant gull i NM Sprint junior på Røros i 2009, i 17-årsklassen. Sindre Bjørnestad Skar tok sølvet, og Jørgen Thorrud Grinna bronsen.Norges skiforbund – NM Sprint junior – M 17 år Sprint Fri, besøkt 8. mars 2012. 

I skiskyting har han vunnet samtlige junior-norgesmesterskap han har stilt opp i. I senior-NM har han også gode plasseringer, og i 2009 tok han også gull i senior-NM på stafetten. Da gikk han på lag med blant andre Frode Andresen og Ole Einar Bjørndalen. Han tok 27. januar 2010 bronse på normaldistansen i Junior-VM i Torsby. Han fikk noen bom for mye, men viste god langrennsform og gikk nesten to minutter raskere enn vinneren. Han tok også bronse på sprintdistansen og på stafetten sammen med Erling Aalvik og Kristian Nesheim. 

Han vant tre medaljer i ungdomsklassen i junior-VM 2011 i Nové Město. Først fikk han sølv på sprinten, bak russiske Maxim Tsvetkov. På jaktstarten gikk han ut 18 sekunder bak Tsvetkov, og de lå likt ved siste skyting, men med to bom måtte han nøye seg med sølvet. Aleksandr Loginov tok bronsen, og Erling Aalvik gikk seg opp fra åttendeplass på sprinten til sjetteplass på jaktstarten.Strafferunden.no – Nytt SØLV til Vetle , besøkt 6. mars 2012. Deretter fikk han bronse på normaldistansen 12,5 km, der Pavel Hancharou tok gullet.Strafferunden.no – Tre distanser, tre medaljer , besøkt 5. mars 2012. Året ble avsluttet med gull i klassen 19/20 år i Ribberennet på Gol, foran Sindre Bjørnestad Skar.Gol langrenn – Ribberennet 2011 Resultatliste, besøkt 9. mars 2012.

2012 startet med junior-EM i skiskyting i januar, der han fikk gull på sprinten, og sølv på den etterfølgende jaktstartten kun slått av russiske Aleksandr Loginov. Johannes Thingnes Bø gikk inn til bronse på jaktstarten.NRK.no – Thingnes Bø med 8. plass i Jr-EM, besøkt 5. mars 2012.NRK.no – EM-bronse til Johannes, besøkt 6. mars 2012. Christiansen fikk også bronse på normaldistanse (10 km), og gull på mix-stafetten, sammen Thekla Brun-Lie, Marion Rønning Huber og Johannes Thingnes Bø. 

I Ungdoms- og junior-VM i skiskyting 2012 i februar deltok han i juniorklassen og gikk inn til 13.-plass på 10 km, men gikk seg opp til sølv på den påfølgende jaktstarten. I tillegg fikk han 16.-plass på 15 km, og han deltok på stafettlaget som fikk gull på 4 x 7,5 km stafett. De andre på stafettlaget var Erling Aalvik, Johannes Thingnes Bø og Marius Hol. 

Han gikk i årene 2008–2011 på Norges Toppidrettsgymnas på Geilo. 

Han tok sin første verdenscupseier på sprinten i Soldier Hollow i USA februar 2019. Han ble verdensmester da han gikk ankeretappen på det norske laget som vant mix-stafett og da han gikk andreetappen på laget som tok gull på stafett under VM i skiskyting 2019 i Östersund. Han gikk også ankeretappen på Norges lag som ble verdensmester på stafett under VM i skiskyting 2021 i Pokljuka.

I OL 2022 i Beijing gikk Christiansen ankeretappen på det norske stafettlaget som tok gull. Sturla Holm Lægreid, Tarjei Bø og Johannes Thingnes Bø gikk de tre første etappene. Ved siste veksling lå Norge på tredjeplass, 43 sekunder etter det ledende russiske laget. Mens russerne havnet i strafferunde og også Frankrike og Tyskland bommet, skjøt Christiansen feilfritt og gikk ut fra siste skyting alene i tet. Norge vant, 27 sekunder foran Frankrike på andreplass. 

Han tok bronse på sprintdistansen under VM i skiskyting 2024 i Nové Město, og under jaktstarten dagen etter gikk han på nytt inn til en bronsemedalje. 

 Meritter 
 Olympiske leker 
LekerNormaldistanseSprintJaktstartFellesstartStafettMiks-stafett  2022 Beijing 13.-plass 20.-plass 15.-plassBronse  Gull —  2026 Milano Cortina —Sølv 5.-plassSølv 4.-plass

 Verdensmesterskap 
MesterskapNormaldistanseSprintJaktstartFellesstartStafettMiks-stafettParstafett  2019 Östersund 8.-plass 31.-plass 23.-plass 12.-plass Gull  Gull  —  2020 Antholz 62.-plass 33.-plass 10.-plass 13.-plass Sølv  — —  2021 Pokljuka — — — 16.-plass  Gull4  — —  2023 Oberhof 10.-plass 6.-plass 5.-plass 12.-plass  Sølv1  — — 2024 Nové Město 16.-plass Bronse  Bronse    8.-plass Sølv4 — —

 Referanser 

 Eksterne lenker 


Kategori:Norske skiskyttere
Kategori:Norske langrennsløpere
Kategori:Olympiske mestere for Norge
Kategori:Olympiske mestere i skiskyting
Kategori:Olympiske sølvmedaljevinnere for Norge
Kategori:Olympiske sølvmedaljevinnere i skiskyting
Kategori:Olympiske bronsemedaljevinnere for Norge
Kategori:Olympiske bronsemedaljevinnere i skiskyting
Kategori:Verdensmestere i skiskyting
Kategori:Juniorverdensmestere i skiskyting
Kategori:Europamestere i skiskyting
Kategori:Norgesmestere i skiskyting
Kategori:Deltakere for Norge under Vinter-OL 2014
Kategori:Skiskyttere under Vinter-OL 2014
Kategori:Medaljevinnere under Vinter-OL 2022
Kategori:Deltakere for Norge under Vinter-OL 2022
Kategori:Skiskyttere under Vinter-OL 2022
Kategori:Deltakere for Norge under Vinter-OL 2026
Kategori:Skiskyttere under Vinter-OL 2026
Kategori:Medaljevinnere under Vinter-OL 2026
Kategori:Deltakere for Norge under VM i skiskyting 2019
Kategori:Deltakere for Norge under VM i skiskyting 2020
Kategori:Deltakere for Norge under VM i skiskyting 2021
Kategori:Deltakere for Norge under VM i skiskyting 2023
Kategori:Deltakere for Norge under VM i skiskyting 2024